Flesberg stasjon

Flesberg stasjon er en nedlagt jernbanestasjon på Numedalsbanen ved Flesberg i Buskerud. Ekspedisjonsbygningen ble oppført i 1927 og er en ombygget flyttbar arbeidsbrakke fra anleggsperioden, utført av Gudmund Hoel ved NSB Arkitektkontor. Stasjonen ble offisielt åpnet som stoppested betjent for reisende og gods den 20. november 1927 sammen med resten av banen. Flesberg fikk ny status som stasjon betjent for ekspedering av tog, reisende og gods den 15. mai 1929.

Passasjertrafikken ble vedtatt nedlagt på Numedalsbanen ved årsskiftet 1988/1989, og Flesberg fikk dermed ny status som et ubetjent tidligere ekspedisjonssted for gods. Stasjonen fikk senere funksjon som tømmerterminal. Flesberg stasjon ligger 129,49 kilometer fra Oslo S og om lag 20,1 kilometer fra Kongsberg stasjon.

Bygningene på stasjonsområdet ble revet ca år 2018 for å gi mer plass til mellomlagring av tømmer.

Referanser

Litteratur

Eksterne lenker 

Tømmerterminaler i Norge
Jernbanestasjoner på Numedalsbanen
Samferdsel i Flesberg
Jernbanestasjoner åpnet i 1927
1927 i Norge
Jernbanestasjoner nedlagt i 1989
Gudmund Hoel
Byggverk i Flesberg